
Cyflwyniad
Ar gyfer yr asesiad, cyflwynom, fel unigolion ac ensemble, cynhyrchiad o Amazing Grace gan Mal Pope ar gyfer cynulleidfa. Chwaraeais rôl Will Hay - glöwr ac syndicalydd a oedd yn weithredol wrth fynnu hawliau ac amodau gwell i weithwyr.

Perthynas gyda chrefydd
Un o’r cwestiynau cyntaf gofynnwyd i ni fel cast gan ein Cyfarwyddwr - Angharad Lee oedd “Beth yw’ch perthynas gyda chrefydd?” Meddyliais yn ddwys, oherwydd pan o’n i’n ifanc roeddwn i’n grefyddol iawn, ces i fy medyddio, ond wrth dyfu gwnaeth fy ffydd wanhau. Gwnaeth y sioe i mi ail fyfyrio am fy mherthynas gyda Duw a pharchu ffydd crefyddol pobol eraill.

Argraff cyntaf
Roeddwn i  yn gyffrous iawn i weithio gydag Angharad Lee ein Cyfarwyddwr a Tori Johns ein Coreograffydd, oherwydd doeddwn i byth wedi gweithio gyda nhw ar sioe mor fawr.  Ces i fy synnu gan y dewis o’r sioe gerdd, gan nad oedd yn gyfarwydd i mi nag aelodau’r teulu, sydd yn gyfarwydd gyda’r byd sioeau cerdd.

Doeddwn i heb berfformio mewn sioe gerdd broffesiynol o’r blaen felly roeddwn i’n nerfus ar y dechrau, ond wrth i’r broses ddatblygu ymgyfarwyddais a derbyniais yr amryw heriau gyda chefnogaeth dycnwch a dyfalbarhad. 

Ar ôl derbyn rhan Will Hay, darllenais trwy’r sgript i greu amlinelliad o’i rôl. Yr argraff cyntaf ar ôl oedd ei fod yn gymeriad oedd yn brwydro’n rymus dros ei gydweithwyr, yn angerddol am ei hawliau ac yn anhunanol. Gwelais hyn mewn rhai o’i linellau trawiadol e.e. Act 1 Gol. 2 wth siarad gyda’r glowyr - “We need to stand together,” ac Act 1 Gol. 9  wrth siarad gydag Evan- “I’m fighting for better conditions” a “I’m too busy trying to save their bodies in the here and now.” 

Dadansoddi cymeriad
Wrth ddadansoddi cymeriad Will yn ddyfnach gwelais ei fod heb ofn wrth weithredu. O ganlyniad, mae Will Hay yn gymeriad pen galed. Cynrychiola ochr amheus a gwrthrychol wrth ystyried crefydd. Gwelwn hwn wrth iddo herio Evan Roberts yn Act 1 Gol. 9 -  “I don’t want your God loving me!” Yn y gân ‘There’s Always a man like you’ dywed “Your talk of love just sounds absurd,”  “Your blood runs cold behind that warm façade”.

Mae Will Hay yn wrthgyferbyniad i Evan Roberts. Mae Evan wedi’i sbarduno gan weledigaeth ysbrydol a chred, mae Will yn fwy pragmatig sydd yn ceisio deall y byd trwy dystiolaeth a rheswm. Trwy’r ddrama mae’r ddau yn anghytuno sydd yn creu tensiwn ddramatig ac yn pwysleisio’r themâ o ffydd yn erbyn tystiolaeth.

Mae cymeriad Will yn hanfodol i’r ddrama oherwydd ei fod yn caniatáu’r gynulleidfa i weld y stori o safbwynt mwy gwrthrychol. Mae’n creu cydbwysedd rhwng y weledigaeth ysbrydol a’r cwestiynau cymdeithasol a moesol sy’n codi o’r adfywiad.

Ymchwil cymeriad 
Wrth ddysgu gan Mal Pope bod Will Hay wedi bodoli, ymchwiliais ei gymeriad er mwyn portreadu’r agweddau hanesyddol o fewn y cynhyrchiad. Dywed wefan Radical History Network  (RaHN), 2017) “Will Hay assisted in drafting ‘THE MINERS NEXT STEP’ pamphlet in 1912.’ Wrth ymchwilio’r pamffled yma roedd hi’n amlwg bod rôl Hay a’r pamffled efo effaith mawr yn y mudiad syndicalaidd. Gwelwn hyn yn y ffaith mai pwrpas y pamffle oedd brwydro am “industrial democracy and for one industrial union for all mine workers” .

Gwelwn gymeriad Hay trwy ei eiriau yn ôl wefan Libcom (libcom.org, 2025) dywed Hay yn yr erthygl The Industial Syndicalist yn 1910 "Such new methods will need new men!" mewn ymateb i sut i gael ‘Union Militancy’ dywed hefyd yn ôl yr wefan WhatsNextJournal (Whatnextjournal.org.uk, 2025) "Therefore we believe that we can appeal successfully to every earnest trade unionist whether he agrees with our final objective or not." South Wales Worker, 21 June 1913.

I mi, does dim syndod bod y gweithwyr yn brwydro am hawliau a safonau gweithio gwell. Yn ôl wefan amgueddfa Cymru (  ) roedd peryglon di-ri o fod o dan y ddaear E.e. “You could fall under a moving dram, get kicked by a colliery horse, or injure yourself with machinery and sharp tools. The many gases underground could asphyxiate miners, and worse still, the gases and coal dust were explosive,” felly gwelwn, fel yn y Sioe gerdd roedd safonau gweithio i lowyr yn annerbyniol.

Creu cymeriad
Ar ôl ymchwilio, creais y cymeriad. Y peth cyntaf oedd ystyried ‘Given Circumstances.’ Dywed Alfreds (2007, tud. 104) bod Given circumstances yn “Any facts, events and conditions that influencet he situation taking place.” Wrth ystyried hyn meddyliais am Given Circumstances Will ym mhob golygfa - Act 1 golygfa 2 pan mae Will yn siarad gyda Evan a’r glowyr am amharch y perchnogion pyllau glo tuag at ddiogelwch, Act 1 Gol. 9 pan mae Will yn gwatwar Evan ar glowyr am weddïo yn hytrach na brwydro am safonau gwell,  Act 1 Gol. 13 ar ôl y trychineb a’r marwolaethau yn y pwll glo lle mae’n beio Evan ac yn y gân ‘Pen Calfaria.’ Act 2 Gol.1 pan mae  eisiau dial ar Evan Roberts gyda gweddill yr undeb yn y gân ‘Break him’, Act 2 Gol. 2 pan mae e’n herio Evan Roberts am fod yn gachgi yn capel Zion ac Act 2 Gol.10 pryd mae e yn ysbrydoli’r dynion i sefyll lan yn erbyn perchnogion y pyllau. Ym mhob golygfa roedd cymhelliant Will yn newid ond bod ei amcan ar gyfer yr sioe yn gyson sef brwydro am hawliau gwell.

Ffactor allweddol arall i mi fel actor oedd gwaith delweddu. Yn ôl Bella Merlin (2007, tud.125) ‘Not a foot should be taken on the stage without the cooperation of your imagination.” Roedd hyn yn amlwg wrth i mi berfformio, oherwydd doedden ni ddim mewn pwll glo go iawn neu gwasg argraffu felly roedd angen i mi ddefnyddio fy nychymyg er mwyn helpu creu delweddau, er mwyn i mi ymdrochi fy hun yn y lleoliadau yma ar lwyfan a thrwy hyn yn ei chreu yn fwy credadwy i’r gynulleidfa ac i ni ar y llwyfan.

Gwnes i aml rolio trwy gydol y sioe, sef Mansel yr hen ddyn, newyddiadurwr a dyn cyfoethog. Ar gyfer pob cymeriad gan gynnwys Will Hay, roedd angen sicrhau bod osgo a symudiadau corfforol pob un yn wahanol i osgoi cymhlethdod i’r gynulleidfa. Ni dderbyniais nodyn am sut i berfformio Mansel felly fe’i greais yn hen ddyn. Gwnes i hyn trwy symud yn arafach gydag ysgwyddau wedi cywasgu a’i gefn wedi crymu, i atgyfnerthu’r henaint rwbiais fy nghefn yn gyson. Ar y llaw arall gan ei fod yn gymeriad cryf o ganlyniad i weithio yn y pyllau glo, wnes i sicrhau bod ysgwyddau Will Hay yn llydan gyda’i ben i fyny i ddangos ei fod yn gymeriad awdurdodol. Gwnes i sicrhau symudiadau a ystumiau cryf, heblaw am yn Act 1 Gol. 13 pan mae Will yn cario corff Benjamin allan o’r pwll glo i ddangos bod Will mewn sioc ac yn teimlo pwysau’r marwolaeth.

Gwaith cydweithio/rhyngweithio
Cydweithiais gyda’m cyd-actorion ac ensemble trwy actio, canu a dawnsio. Gweithiom yn effeithiol fel cast gyfan, er ar achlysuron roedd angen i aelodau’r ail flwyddyn gymryd cyfrifoldeb i sicrhau fod y flwyddyn gyntaf yn ffocysu. Roedd pawb yn barod i wynebu’r heriau i greu sioe lwyddiannus. Un her wynebon ni fel ensemble oedd yr emyn Gymraeg ‘Llef’ gan nad oedd rhai o’r ensemble yn siarad Cymraeg, felly rhoesom gymorth iddynt yn ffonetig i ynganu’n gywir. Llwyddom yn y dasg.

Rhyngweithiais yn effeithiol gyda’r cast, yn enwedig Jona Milone (Evan Roberts). Teimlon emosiynau ein gilydd yn y golygfeydd ac roeddem yn bresennol yn y foment. I ddechrau roeddem yn ceisio’n rhy galed yn y gwagle ond trwy ymarfer, datblygodd ein sgiliau cydweithio ac adweithio. Amlygwyd hyn yn benodol yn Act 1 Gol. 9 ac yn y gân ddilynol ‘There’s Always a Man Like You’ ble mae’r ddau yn rhestru rhesymau pam dydyn nhw ddim yn gallu cydweithio, ac yn wir dangos eu gwahaniaethau. Fel dywedodd Stella Adler (Adler, 2000, tud.51) ‘Acting is in everything but the words’ a teimlaf llwyddom ar lwyfan fel Will ac Evan.

Magais hyder i ofyn cwestiynau a chynnig awgrymiadau. Un awgrym rhoddais i Tori oedd defnyddio rhaw yn ystod coreograffi  ‘Wheels go round’ ble mae yr glowyr yn gweithio am eu bywoliaeth a doedd defnyddio bwcedi yn unig am y ddawns ddim yn ddigonol. Cytunodd Tori i mi ei ddefnyddio. Gwnaeth hyn i Will Hay sefyll allan fel arweinydd.

Yr ail awgrym, i ategu at emosiwn y sioe, oedd gofyn i Angharad newid Rescuer 1 yn cario corff marw Benjamin allan o’r pwll i Will ei gario, gan fod hyn yn atgyfnerthu cyfrifoldeb Will am ei gydweithwyr a’i euogrwydd a dicter am fethu ei ddiogelu. Cytunodd Angharad a dyma beth gwnaethom yn y cynhyrchiad gorffenedig. Rhoddodd Angharad linell Rescuer 1 i Will sef “I’m sorry Mrs. Morgan your Ben took the full force of it ... he was a credit to you, I’m sorry.’  Dangosodd hyn hyblygrwydd Angharad i barchu syniadau’r cast fel Cyfarwyddwr ac i addasu er lles y cynhyrchiad.

Gwaith dawnsio/symud 
Roeddwn i yn mwyafrif o’r dawnsiau gan gynnwys “Break him” a “It’s happening here” ond fy mhrif rai oedd “Wheels go round” a “I Like Sundays.” Roedd y caneuon yma yn egnïol iawn ac o ystyried mod i’n ddawnsiwr weddol amhrofiadol, roedd ffocysu yn allweddol. Yn “Wheels go round” roedd llawer o symudiadau trwm, isel a grymus i adlewyrchu bod dan y tir fel glowyr. Roedd angen sicrhau amseru cywir a rythmig gyda’r rhaffau. Roedd hwn yn drafferth wrth gyrraedd y Sherman oherwydd roedd yr raffau wedi clymu i’r set felly doeddwn i methu tynnu arnyn nhw fel roeddwn ni’n neud yn yr ymarferion, ond gwnaethom addasu i greu naws effeithiol a dechreuad trawiadol i’r sioe.

Roedd “I like Sundays” yn egnïol tu hwnt o ran tempo a gweithred. Yn ôl Tori, ysbrydolwyd y ddawns gan ‘West Side Story’ yn enwedig y gân ‘Cool,’  felly astudiais y coreograffi o’r ffilm i ddeall y teimlad. Teimlaf bod Zack, Ethan, Callum, Matt a finnau wedi llwyddo o ystyried yr ystod o symudiadau e.e. box steps, step ball changes gyda chlics ac hyd yn oed naid 360 gradd, yn ogystal â ‘lifts.’ Roedd Tori eisiau ychwanegu lift mewn i’r rhan Rygbi ond doedd hi ddim yn siŵr sut. Fel chwaraewr rygbi profiadol, awgrymais i Tori am y Line out yn sef symudiad ble mae dau berson yn codi un arall. Dangosais i Zach a Ethan y dechneg i godi Callum, sef gwthio fyny trwy’r coesau ar fy ngalwad i Callum ddal y bêl. Arbrofon ac roedd hyn yn effeithiol, felly roedd Tori yn ymddiried ynof i wneud gweddill y symudiadau, felly penderfynais ar gyfer yr wyth curiad olaf i wneud sgrym,  i bortreadu agosatrwydd a chyfeillgarwch rhwng y bechgyn. Roedd cael y bechgyn i osod eu dwylo dros eu calonnau wrth ganu Calon Lân yn efelychu chwaraewyr rygbi rhyngwladol. 

Gwaith canu
Dyma’r agwedd fwyaf heriol i mi fel perfformiwr. Serch hynny, ymhyfrydais yn yr her.  Ces i unawdau yn ‘We’ll Raise the flag’ ac ‘I Like Sundays’. Canais ddeuawdau yn ‘There’s Always A Man Like You’ a ‘Mining Disaster/Pen Calfaria’. Teimlaf roedd Jona a fi yn gweithio’n dda gyda’n gilydd yn ‘There’s Always a man like you’ a dywedodd ein cyfeilydd Kieran Bailey roedd y ddau ohonom yn gyfforddus wrth ganu ac actio gyda phwrpas tu ôl yr geiriau gan ganu’n gywir ac yn hyderus. Y brif her oedd y ffaith fod y gân yn dilyn yn syth ar ôl y ddawns egnïol ‘I Like Sundays’ wrth i mi adael ac ail ymuno ar y llwyfan yn syth felly roedd fy ngwynt yn fy nwrn i raddau, ond yn ffodus llwyddais i reoli fy anadlu a chanu’n nerthol ym mhob perfformiad.

Roedd ‘Mining Disaster’ yn heriol i’w chanu ar y dechrau gyda Gwenno oherwydd roedd un nodyn ar E# , ond ar ôl ymarfer cyrhaeddais y nodyn yn rheolaidd ac roedd y llifo yn effeithiol rhwng Gwenno, Jona a finnau.

‘We’ll Raise the flag” oedd fy mhrif gan. Will Hay oedd canolbwynt y gân ac yn arwain y gweddill. Roedd yn ddilyniant naturiol i Will ar ôl ysbrydoli’r gweithwyr ac yn cyrraedd ar yr platfform uwchben pawb arall. Teimlaf bod hyn yn creu yr argraff o arweinydd hyderus i’r gynulleidfa.

Yr unig nodyn derbyniais gan Keifer Jones ein hyfforddwr llais oedd sicrhau mod i ddim yn “straenio yr llais” wrth weiddi cymaint yn yr golygfa cynt er mwyn sicrhau fy mod i yn gallu canu heb drafferth. Cymerais ysbrydoliaeth o ‘Do You hear the people sing’ o Les Miserables er mwyn creu naws chwyldroadol. Roedd perfformio gyda baneri hefyd yn ategu at yr elfen chwyldroadol. Teimlaf foddhad gyda fy nghanu wrth ystyried mod i’n weddol ddibrofiad yn y maes.

Casgliad
Teimlaf fy mod i wir wedi datblygu ym mhob agwedd fel perfformiwr ac aelod o ensemble ar ôl gwneud y sioe . Serch hynny, rwy’n ymwybodol bod yno le i ddatblygu ymhellach Cyflawnais fy rôl i o fewn y broses trwy berfformio helpu gyda’r coreograffi a llwyfannu hefyd. Ymfalchïaf mod i wedi dysgu am hanes gweithwyr yng Nghymru a bod ymatebion fy nheulu a’r gynulleidfa wir yn teimlo fel bod hanes yn cael ei bortreadu ar y llwyfan. Hyderaf fy mod i wedi gwneud fy hen dadcu yn browd – roedd e’n lowr. Pe bawn i yn newid un peth baswn i ddim yn amau fy hunan. Hefyd rydw i wedi dysgu gwerth arbrofi a chymryd risgiau.

